AGENTTISOPIMUS

1. Sopimuksen osapuolet

________________________ (jäljempänä Agentti/Manageri)

Y-tunnus:

Osoite

Puhelin

Sähköposti

Pankkiyhteys

Yhteyshenkilö

________________________ (jäljempänä Päämies)

Y-tunnus tai henkilötunnus:

Osoite

Puhelin

Sähköposti

Pankkiyhteys

Yhteyshenkilö

Kummastakin sopimuksen Osapuolesta käytetään jäljempänä nimitystä ”Osapuoli” 
ja yhdessä ”Osapuolet”.

2. Sopimuksen taustaa

Agentti toimii 	___________________
Päämies toimii 	___________________

3. Sopimuksen kohde ja tarkoitus

Tällä toimeksiantosopimuksella (jäljempänä ”Sopimus”) sovitaan Osapuolten välisestä yhteistyöstä sekä molempien Osapuolten yhteistyöhön liittyvistä velvollisuuksista ja oikeuksista. Agentti/Manageri edustaa Päämiestä tämän Sopimuksen mukaisesti. 

Osapuolten tarkoituksena on edistää Päämiehen tuotteiden / palveluiden myyntiä (jäljempänä ”Myynti”) tämän Sopimuksen mukaisesti. Sopimus koskee Suomea / koko maailmaa / ___________.

Tämä Sopimus on yksinoikeussopimus / ei ole yksinoikeussopimus. Päämies ei ole oikeutettu itse ryhtymään Sopimuksen tarkoittamiin toimiin eikä tekemään kolmannen osapuolen kanssa Sopimuksen tarkoittamaa ja sen kanssa kilpailevaa edustussopimusta kolmannen.

Agentilla/Managerilla on oikeus solmia toimeksiantosopimuksen kaltaisia yhteistyösopimuksia useiden eri päämiesten kanssa. Yksittäisen toimeksiannon peruuttamisen osalta sovitaan seuraavaa ___________________.

4. Agentin/Managerin tehtävät

Tämä Sopimus koskee seuraavien Päämiehen tuotteiden / palveluiden myyntiä ja
myynninedistämistä ____________________

Tämä Toimeksiantosopimus ei koske seuraavia alueita / toimialoja / asiakkaita / muita ______________________. Agentti/Manageri on velvollinen lakia ja hyvää ammattitapaa noudattaen parhaan kykynsä mukaan edistämään ja valvomaan Päämiehensä etuja. Agentti/Manageri on velvollinen huolehtimaan siitä, että kaikki sen työntekijät tai muutoin sen apuna toimivat henkilöt noudattavat samoja sääntöjä.

Sopimuksen mukainen Myynti pitää sisällään muun muassa tuotteiden / palveluiden varsinaisen myynnin lisäksi lisensoinnin /julkaisemisen ja muunlaisen oikeuksien luovuttamisen ______________________ . Agentilla/Managerilla on tämän Toimeksiantosopimuksen mukaan oikeus edustaa, neuvotella, markkinoida ja myydä Päämiehen tuotteita / palveluita Suomessa / kaikissa maissa / ____________ tai Agentilla/Managerilla ei ole oikeutta tehdä Päämiehen puolesta tätä sitovia sopimuksia.

Agentti/Manageri välittää saamansa tarjoukset Päämiehelle, jolla on oikeus hyväksyä tai hylätä tarjous. Tarjouksia ei kuitenkaan saa hylätä ilman syytä, mikäli ne ovat Päämiehen antamien ohjeiden ja mukaisia.

Agentti/Manageri pyrkii parhaansa mukaan valitsemaan asiakkaat ja huolellisesti selvittämään niiden maksukyvyn ja muut toimeksiannon hoitamisen kannalta tarpeelliset taustatiedot. Manageri pitää Päämiehen tietoisena toiminnastaan, markkinaolosuhteista sekä kilpailutilanteesta sekä muista Toimeksiantosopimuksen hoitamisen ja Päämiehen kannalta merkityksellisistä seikoista.

5. Päämiehen tehtävät ja vastuut

Päämies antaa Agentille/Managerille tuotteiden / palveluiden myynnin ja markkinoinnin kannalta tarvittavat kirjalliset tiedot. Tällaisia ovat _______________. Lisäksi Päämies antaa tarvittavat tiedot itsestään (CV). Päämiehen tehtävänä on lisäksi ____________________.
Päämies vastaa siitä, ettei ole tehnyt muuta sopimusta, joka olisi ristiriidassa Tämän Sopimuksen kanssa, taikka estäisi tai vaikeuttaisi sen mukaisten oikeuksien ja velvollisuuksien toteuttamista.

6. Oikeudet

Managerilla on oikeus käyttää Päämiehen tavaramerkkiä, nimeä ja muuta yritystunnusta tämän Toimeksiantosopimuksen voimassa ollessa sopimuksen mukaista tehtävää suorittaessaan ja sen edellyttämässä laajuudessa. Tämä oikeus päättyy välittömästi Toimeksiantosopimuksen päättyessä.

Tällä Sopimuksella ei siirry tekijän- tai muita immateriaalioikeuksia Osapuolelta toiselle, vaan oikeudet säilyvät sillä osapuolella, taikka kolmannella taholla, jolle ne ovat kuuluneet tai siirtyneet. / Oikeuksien siirtymisestä on sovittu seuraavaa ______________.

Kumpikin osapuoli vastaa siitä, että sillä on Sopimuksessa tarkoitettuihin tuotteisiin tai 
palveluihin liittyvät tekijän- ja muut immateriaalioikeudet (mukaan lukien tarpeelliset edelleenluovutusoikeudet) voidakseen tehdä tämän Sopimuksen, ja ettei tuote tai palvelu loukkaa kolmannen osapuolen oikeuksia.

Tämän Sopimuksen mukaisten tehtävien hoitamisen yhteydessä Osapuolten yhteistyön tuloksen syntyneiden tekijän- ja muiden immateriaalioikeuksien osalta sovitaan seuraavaa
___________________.   

Päämiehellä säilyy / ei säily oikeus käyttää Agentille/Managerille toimittamaansa materiaalia omassa markkinoinnissaan ja työnsä ja toimintansa esittelyssä.

7. Palkkio ja korvaukset

Agentilla/Managerilla on oikeus saada seuraavassa määritelty palkkio tämän Sopimuksen
mukaisesta työstään:
Kiinteä kuukausimaksu ___________________
Kertaluonteinen maksu ___________________
Provisio _____________ % laskettuna ________________

Agentti/Manageri on oikeutettu provisioon tai muuhun palkkioon kaikesta myynnistä, jota koskevat sopimukset Agentti/Manageri on neuvotellut tai solminut Sopimuksen voimassa ollessa. Samoin Agentilla/Managerilla on oikeus provisioon tai muuhun palkkioon kaikesta Päämiehelle välittämistään tarjouksista, joiden perusteella on tehty sopimus ennen Sopimuksen päättymistä tai viimeistään kuusi (6) kuukautta sen päättymisen jälkeen.

Agentilla/Managerilla on oikeus laskuttaa Sopimuksen päättymisen jälkeen toteutuneista
Päämiehen ja asiakkaan välisistä kaupoista toimeksiantosopimuksen mukainen korvaus _________ kuukauden ajan. Oikeus jatkuu yhtä kauan kuin sopimus on ollut voimassa, kuitenkin vähintään ________ ja enintään ________ kuukautta.
Agentilla/Managerilla on oikeus saada korvaus seuraavista erityisistä kuluistaan
_________________.

8. Hinnoittelu

Agentti/Manageri on velvollinen noudattamaan tuotteiden / palveluiden myynnissä Päämiehen antamia hintoja ja hinnoitteluperusteita. Niiden osalta sovitaan seuraavaa _____________. 

Päämiehellä on oikeus muuttaa hintoja ja hinnoitteluperusteita ilmoitettuaan tästä Managerille hyvissä ajoin etukäteen, kuitenkin viimeistään __________ kuukautta ennen muutosten voimaantuloa.

9. Laskutus

Agentti/Manageri laskuttaa asiakkaalta Päämiehen puolesta myymänsä tuotteet / palvelut.
Laskujen maksuaika on __________________ tai Päämies laskuttaa asiakasta Agentin/Managerin antamien tietojen ja saaman tarjouksen perusteella.

10. Raportointi

Manageri raportoi Päämiehelle Toimeksiantosopimuksen mukaisista toimistaan ____________kuukauden välein. Raportointijaksot ovat ___________________________. 
Raportti sisältää seuraavat tiedot ________________________.

11. Tilitys

Manageri tilittää asiakkaalta saamansa maksut Päämiehelle.
Päämiehellä on oikeus tilityksen yhteydessä saada myyntiä ja tilityksiä koskeva raportti, josta ilmenee tuotteiden / palveluiden myynti nimikkeittäin, myyntitulo, mahdolliset vero- tai muut vähennykset, Managerin vähentämä tämän sopimuksen mukainen provisio tai muu palkkio sekä päämiehelle maksettava nettosumma.

Manageri tilittää Päämiehelle kuuluvan osuuden ________________ kuluessa siitä, kun on saanut asiakkaalta suorituksen. Selvyyden vuoksi todetaan, että mikäli asiakas jättää laskun maksamatta, Manageri ei ole velvollinen maksamaan Päämiehelle korvausta. Siinä tapauksessa, että asiakas maksaa laskun osittain, palkkio jaetaan Managerin ja Päämiehen kesken samassa suhteessa kuin alkuperäinen lasku olisi jaettu.
Tai Agentti/Manageri laskuttaa Päämieheltä sovitun Provision tai muun palkkion tilityksen yhteydessä. Päämies on velvollinen maksamaan saamansa laskun ________ päivän kuluessa. Yliaikakorko on kulloinkin voimassaolevan korkolain mukainen.

12. Vastuut

Osapuolten vastuusta sovitaan, sen lisäksi mitä yleisissä sopimusehdoissa on sovittu, seuraavaa _____________________.

13. Vakuutukset

Osapuolet ovat velvollisia ottamaan seuraavat toimintaansa liittyvät vakuutukset _______________.

14 Muut sopimusehdot

Lisäksi sovitaan seuraavaa __________________________.

15. Salassapitovelvollisuus

Kaikki Osapuolen toiselta Osapuolelta saamat liike- tai ammattisalaisuutena pidettävät tiedot riippumatta siitä, missä muodossa ne ovat, ovat luottamuksellisia. Kumpikin osapuoli on velvollinen luottamukselliset tiedot salassa, olemaan luovuttamatta niitä kolmansille sekä olemaan käyttämättä niitä muuhun tarkoitukseen kuin toimeksiantosopimuksen mukaisten oikeuksiensa ja velvoitteidensa täyttämiseen. Toimeksiantosopimuksen sisältö on salassapitovelvollisuuden piirissä, mutta osapuolilla on oikeus kertoa toimeksiantosopimuksen olemassaolosta. Salassapitovelvollisuuden rikkomisesta sitä loukannut Osapuoli on velvollinen maksamaan loukatulle osapuolelle sopimussakkona _________ euroa.
.
16. Sopimuksen osittainen pätemättömyys tai täytäntöönpanokelvottomuus

Mikäli jokin tämän Sopimuksen ehto katsotaan pätemättömäksi tai täytäntöönpanokelvottomaksi, ei se vaikuta minkään muun ehdon pätevyyteen tai täytäntöönpanokelpoisuuteen. Tällaisessa tapauksessa Osapuolet neuvottelevat hyvässä hengessä kyseisen ehdon korvaamisesta. Osapuolten epäonnistuminen minkään tämän Sopimuksen ehdon tällaisessa korvaamisessa ei vaikuta tämän Sopimuksen muiden ehtojen pätevyyteen tai täytäntöönpanokelpoisuuteen.

17. Muutokset ja tiedoksiannot

Kaikki muutokset tähän Sopimukseen on tehtävä kirjallisesti, eivätkä muutokset tule voimaan ennen kuin Osapuolet ovat muutokset asianmukaisesti allekirjoituksellaan hyväksyneet. Tämän Sopimuksen mukaiset tiedoksiannot voidaan tehdä faksilla, kirjatulla kirjeellä, allekirjoitetulla sähköpostiviestillä tai muutoin todisteellisesti Osapuolen yllä ilmoittamaan tai muuhun Osapuolen kirjallisesti ilmoittamaan osoitteeseen.

18. Apulaiset ja oikeuksien luovuttaminen

Agentilla/Managerilla on oikeus käyttää valitsemiaan alihankkijoita tai muita avustajia/apulaisia Sopimuksen mukaisia tehtäviä suorittaessaan. Agentti/Manageri vastaa käyttämistään avustajista/apulaisista kuten omasta työstään.

Tämän Sopimuksen mukaiset oikeudet ja velvollisuudet ovat henkilökohtaisia eivätkä ole suoraan tai epäsuorasti siirrettävissä kolmannelle ilman toisen Osapuolen kirjallista suostumusta. Edellä todetusta poiketen tämä Sopimus voidaan siirtää liikkeenluovutuksen yhteydessä liiketoimintaa jatkavalle taholle. Tällaisesta liikkeenluovutuksesta on tehtävä kirjallinen ilmoitus toiselle Osapuolelle. Liikkeenluovutuksen jälkeen Sopimuksen oikeudet ja velvollisuudet sitovat luovutuksensaajaa, kuten allekirjoittaneita Osapuolia.

19. Sopimuksen voimassaolo

Sopimus tulee voimaan, kun kumpikin Osapuoli on sen allekirjoittanut. 
Sopimus on voimassa toistaiseksi ___________ kuukauden molemminpuolisella irtisanomisajalla  / __________ saakka ja jatkuu sen jälkeen toistaiseksi __________ kuukauden molemminpuolisella irtisanomisajalla.

Siinä tapauksessa, että toinen Osapuoli rikkoo olennaisesti Sopimusta, on toisella Osapuolella oikeus irtisanoa Sopimus päättymään välittömästi ilman irtisanomisaikaa, mikäli rikkonut Osapuoli ei korjaa rikkomusta neljäntoista (14) päivän kuluessa saatuaan rikkomuksesta huomautuksen toiselta Osapuolelta.

20. Erimielisyyksien ratkaiseminen

Sopimukseen liittyvät erimielisyydet pyritään ratkaisemaan Osapuolten välisillä neuvotteluilla. Jos neuvottelut eivät johda ratkaisuun, ratkaistaan asia ensiasteena ______________ käräjäoikeudessa. Sopimukseen sovelletaan Suomen lakia.

21. Allekirjoitukset

Tätä Sopimusta on tehty kaksi samasanaista kappaletta, yksi kummallekin Osapuolelle.
Paikka ja aika ______________

_______________________________ 	_____________________________
Agentti/Manageri 		                   Päämies